
	1.
	Կազմակերպության առաջին առաջարկը վերաբերում է պետական գնումների ոլորտում մասնագետների վերապատրաստման և մասնագիտական պատրաստման պարբերական ծրագրերի կազմակերպմանը։ Կազմակերպության գնահատմամբ՝ նման դասընթացների իրականացումը կնպաստի գնումների գործընթացների առավել թափանցիկ, արդյունավետ և ժամանակին իրականացմանը, տեխնիկական բնութագրերի ճիշտ ձևակերպմանը, կոռուպցիոն ռիսկերի նվազեցմանը և պետական գնումների ոլորտում միասնական մասնագիտական մոտեցումների ձևավորմանը։ Կարևորում ենք տեխնիկական բնութագրերի կազմման մեթոդաբանական ուղեցույցների ներդրման, նախնական փորձաքննության մեխանիզմների կիրառման, ինչպես նաև թվային գործիքների և ստանդարտացված ձևանմուշների ստեղծման անհրաժեշտությունը, որոնք կնպաստեն մարդկային գործոնի ազդեցության նվազեցմանը և գնումների գործընթացների թափանցիկության բարձրացմանը։ 
	
	«Արդարության տուն» իրավապաշտպան հասարակական կազմակերպություն
	25.05.2026թ.
	Առաջարկը նախարարության չի վերաբերվում, քանի որ գնումների գործընթացի կազմակերպման լիազոր մարմինը Ֆինանսների նախարարությունն է
	

	2.
	Կազմակերպության երկրորդ առաջարկը վերաբերում է վերապատրաստված աշխատակիցների միջև ներհամակարգային գիտելիքների փոխանցման մեխանիզմի ներդրմանը։ Առաջարկվում է ստեղծել համակարգ, որի շրջանակներում վերապատրաստում և ատեստավորում անցած աշխատակիցները պարբերաբար իրականացնեն ներքին ուսուցողական հանդիպումներ իրենց գործընկերների համար։ Կազմակերպության կարծիքով՝ նման մոտեցումը հնարավորություն կտա ապահովել մասնագիտական գիտելիքների կայուն տարածում համակարգի ներսում, բարձրացնել աշխատակիցների ընդհանուր պատրաստվածության մակարդակը, նվազեցնել կրկնակի արտաքին վերապատրաստումների անհրաժեշտությունը և ձևավորել շարունակական մասնագիտական զարգացման մշակույթ։
	
	«Արդարության տուն» իրավապաշտպան հասարակական կազմակերպություն
	25.05.2026թ.
	Առաջարկը նախարարության չի վերաբերվում, քանի որ գնումների գործընթացի կազմակերպման լիազոր մարմինը Ֆինանսների նախարարությունն է
	

	3.
	Երրորդ առաջարկը վերաբերում էր պատասխանատու ստորաբաժանման կազմում նեղ մասնագիտական գիտելիքներ ունեցող աձանց ներգրավման համար ֆինանսական միջոցներ հատկացնելուն, ինչը կնպաստի մասնագիտական հատուկ գիտելիքներ պահանջող գնահատողական դիտողություններ ու կարծիքներ հայտնելուն, գնման առարկան հնարավորինս ճիշտ նկարագրելուն, ու ապրանքի, աշխատանքի և ծառայության հանձնման-ընդունման փուլում մասնագիտական եզրակացություն տրամադրելուն։
	
	«Արդարության տուն» իրավապաշտպան հասարակական կազմակերպություն
	25.05.2026թ.
	Առաջարկը նախարարության չի վերաբերվում, քանի որ գնումների գործընթացի կազմակերպման լիազոր մարմինը Ֆինանսների նախարարությունն է
	

	
	
	
	
	
	
	

	
	
	
	
	
	
	




